wannaphong/clean_thaiwikipedia huggingface dataset:
# หวี
หวี เป็นอุปกรณ์ที่ใช้จัดทรงผม ทำความสะอาด และจัดการกับผมหรือหนังศีรษะ มนุษย์ใช้หวีมาแต่ยุคก่อนประวัติศาสตร์ ถูกค้นพบย้อนไป 5,000 ปี ในแถบเปอร์เซีย

 รายละเอียด 

หวีประกอบด้วยด้าม และซีที่ติดตั้งฉากกับด้าม หวีอาจทำจากวัสดุต่าง ๆ ปกติทำจากพลาสติก โลหะ หรือไม้ ในอดีต หวีที่ทำจากงาสัตว์ และเปลือกเต่า เคยหาง่าย แต่ประเด็นเกี่ยวกับสัตว์ทำให้พบได้น้อยลง หวีที่ทำจากไม้ มักทำจากไม้เนื้อแข็งจากพืชสกุลบอนไซ ไม้เชอร์รี หรือไม้ลายเรียบชนิดอื่น ๆ หวีไม้คุณภาพดีมักผลิตด้วยมือและขัดเงา

หวีมีหลายรูปร่างและขนาดขึ้นกับสิ่งที่ใช้ร่วมกัน หวีผมมักบาง มีด้ามจับเรียวลงเพื่อใช้สางผม และมีซี่อยู่ชิดกัน หวีผมโดยทั่วไปมักมีซี่ห่างกว่า และเรียบกว่าหวีชนิดอื่น หวีร้อนใช้ยืดผมตรงตั้งแต่ยุคล่าอาณานิคมในอเมริกาเหนือ

แปรงเริ่มมีให้ใช้ทั้งด้วยมือและไฟฟ้า แปรงมีขนาดใหญ่กว่าหวี และมักใช้จัดรูปร่าง รูปทรง และทำความสะอาดขนหรือผม ในศตวรรษที่ 19 มีการจดสิทธิบัตรเกี่ยวกับผลิตภัณฑ์ที่ผสมกันระหว่างหวีกับแปรง
# กรดซาลิไซลิก
กรดซาลิไซลิก  เป็นกรดเครื่องสำอางที่ได้จากเปลือกของต้นหลิว เป็นกลุ่มเดียวกับแอสไพริน นิยมนำมาผสมกับเครื่องสำอาง เพราะสามารถผลัดเซล์ผิว แต่จะไม่เหมือนกับ AHA ที่โมเลกุลเล็กกว่าจึงสามารถช่วยเรื่องริ้วรอย แต่ BHA จะเด่นตรงที่ มันจะซึมลงไปในรูขุมขนเพื่อล้างเอาไขมันที่ติดตามรูขุมขนให้หลุดออก ทำให้ไม่อุดตันและเกิดสิว แถมในระยะยาวจะช่วยให้รูขุมขนเล็กลง BHA จะผสมอยู่ในเครื่องสำอางประมาณ 1- 2%

คนที่เป็นสิวเสี้ยน สิวอุดตันในบางคนใช้ BHA อย่างเดียวก็ดีขึ้นได้เลย และยังสามารถใช้ร่วมกับผลิตภัณฑ์รักษาสิวตัวอื่นเพื่อให้มีประสิทธิภาพมากขึ้น ส่วนคนที่เป็น Acne Rocasea ในช่วงแรก ๆ BHA ยังทำให้ดีขึ้นได้อีกด้วย

thumbnail|250px|ต้นหลิวขาว (Salix alba) เป็นแหล่งของกรดซาลิไซลิกในธรรมชาติ
# ทางหลวงแผ่นดินหมายเลข 290
ทางหลวงแผ่นดินหมายเลข 290 หรือ ถนนวงแหวนรอบเมืองนครราชสีมา เป็นทางหลวงแผ่นดินเส้นหนึ่งที่มีลักษณะเป็นวงแหวนวนรอบตัวเมืองนครราชสีมา เพื่อหลีกเลี่ยงปัญหาจราจรในเขตตัวเมือง แนวถนนวงแหวนรอบเมืองนครราชสีมาที่ศึกษาเป็นแนวตัดใหม่ทั้งหมด ระยะทางรวมประมาณ 110.7 กิโลเมตรถนนวงแหวนรอบเมืองนครราชสีมา - ช่อง My Way Thailand บน YouTube ถนนวงแหวนรอบเมืองนครราชสีมาแบ่งเป็น 7 ช่วง ได้แก่ A, B, C, D, E, F และ G แต่ก่อสร้างแล้วเสร็จเฉพาะช่วง A, B, F และ G เท่านั้น

 รายละเอียดของเส้นทาง 
 ช่วงที่ก่อสร้างเสร็จสิ้นแล้ว 
ช่วง G เส้นทางเริ่มจากทางหลวงแผ่นดินหมายเลข 2 (ถนนมิตรภาพ) ที่หลักกิโลเมตรที่ 126 บริเวณตำบลนากลาง อำเภอสูงเนิน ไปบรรจบทางหลวงแผ่นดินหมายเลข 304 (ถนนราชสีมา-กบินทร์บุรี, ถนนสืบศิริ) บริเวณตำบลไชยมงคล อำเภอเมืองนครราชสีมา ระยะทาง 17.941 กิโลเมตร 

ในช่วงนี้เป็นช่วงแรกของโครงการก่อสร้างถนนวงแหวนรอบเมืองนครราชสีมา เปิดใช้ตั้งแต่ปี พ.ศ. 2549 โดยเริ่มแรกเป็นถนนขนาด 2 ช่องจราจร และได้รับการขยายเป็น 4 ช่องจราจร แล้วเสร็จในปี พ.ศ. 2562

ช่วง A เส้นทางเริ่มจากทางหลวงหมายเลข 2 บริเวณตำบลนากลาง อำเภอสูงเนิน ไปบรรจบทางหลวงแผ่นดินหมายเลข 2068 (โคกกรวด-โนนไทย) บริเวณตำบลบึงอ้อ อำเภอขามทะเลสอ ระยะทาง 10.811 กิโลเมตร ส่วนนี้เปิดให้บริการเมื่อเดือนมกราคม พ.ศ. 2564

ช่วง B เส้นทางเริ่มจากทางหลวงหมายเลข 2068 บริเวณตำบลบึงอ้อ อำเภอขามทะเลสอ ผ่านโครงการถนนบ้านกุดม่วง-นครราชสีมา ผ่านโครงการทางหลวงพิเศษหมายเลข 6 ผ่านบึงพุดซา (โครงการศูนย์ราชการนครราชสีมา) ไปบรรจบทางหลวงแผ่นดินหมายเลข 205 (ถนนสุรนารายณ์) บริเวณตำบลโคกสูง อำเภอเมืองนครราชสีมา ระยะทาง 23.165 กิโลเมตร ส่วนนี้เปิดให้บริการเมื่อเดือนมิถุนายน พ.ศ. 2565

ช่วง C เส้นทางเริ่มจากทางหลวงหมายเลข 205  บริเวณตำบลจอหอ อำเภอเมืองนครราชสีมา ข้ามทางรถไฟสายตะวันออกเฉียงเหนือ (นครราชสีมา-ท่านาแล้ง) ไปบรรจบทางหลวงหมายเลข 2 บริเวณตำบลโตนด  อำเภอโนนสูง ระยะทางประมาณ 17 กิโลเมตร มีกำหนดสร้างเสร็จและเปิดใช้งานในปี พ.ศ. 2567

ช่วง F เส้นทางเริ่มจากทางหลวงหมายเลข 224 บริเวณตำบลหนองบัวศาลา อำเภอเมืองนครราชสีมา ผ่านสวนสัตว์นครราชสีมา ไปบรรจบทางหลวงหมายเลข 304 บริเวณตำบลไชยมงคล อำเภอเมืองนครราชสีมา ระยะทาง 14.083 กิโลเมตร ส่วนนี้เปิดให้บริการเมื่อเดือนสิงหาคม พ.ศ. 2562

 ช่วงที่กำลังก่อสร้าง 
ช่วง D เส้นทางเริ่มจากทางหลวงหมายเลข 2  บริเวณตำบลโตนด  อำเภอโนนสูง   ไปบรรจบทางหลวงแผ่นดินหมายเลข 226 (นครราชสีมา-อุบลราชธานี)  บริเวณตำบลท่าช้าง อำเภอเฉลิมพระเกียรติ  ระยะทางประมาณ 10 กิโลเมตร มีกำหนดสร้างเสร็จและเปิดใช้งานในปี พ.ศ. 2568 เป็นต้นไป

ช่วง E เส้นทางเริ่มจากทางหลวงหมายเลข 226 บริเวณตำบลท่าช้าง อำเภอเฉลิมพระเกียรติ ข้ามทางรถไฟสายตะวันออกเฉียงเหนือ (นครราชสีมา-อุบลราชธานี) ผ่านท่าอากาศยานนครราชสีมา ผ่านเขตอุตสาหกรรมสุรนารี ไปบรรจบทางหลวงแผ่นดินหมายเลข 224 (นครราชสีมา-กาบเชิง) บริเวณตำบลหนองบัวศาลา อำเภอเมืองนครราชสีมา ระยะทางประมาณ 18 กิโลเมตร ช่วงนี้เป็นถนนขนาด 4 ช่องจราจร ยกเว้นช่วง บ.หนองยาง-บ.หมูสี มีขนาด 2 ช่องจราจร และอยู่ในระหว่างการขยายเป็น 4 ช่องจราจรทะลวงคอขวด5.8กม.”ถนนวงแหวนรอบเมืองโคราช” และแล้วเสร็จในปี พ.ศ. 2564 แต่เนื่องจากส่วนของจุดตัดกับทางหลวงหมายเลข 226 ยังไม่แล้วเสร็จ ทำให้ไม่สามารถเปิดใช้งานเส้นทางในส่วนนี้ได้ ซึ่งเส้นทางจะแล้วเสร็จและเปิดใช้งานในปี พ.ศ. 2568 เป็นต้นไป

 รายชื่อทางแยก
# บุปผาราตรี
บุปผาราตรี เป็นภาพยนตร์ไทย แนวสยองขวัญ ตลก ความรัก ออกฉายเมื่อวันที่ 14 พฤศจิกายน พ.ศ. 2546 กำกับโดย ยุทธเลิศ สิปปภาค นำแสดงโดย เฌอมาลย์ บุญยศักดิ์, กฤษณ์ ศรีภูมิเศรษฐ์ และ ชมพูนุช ปิยะภาณีภาพยนตร์ ปุบผาราตรี ทำรายได้รวม 40 ล้านบาทสรุปรายได้ภาพยนตร์ทำเงินที่เข้าฉายในบ้านเรา ปี 2546

ภาพยนตร์ได้รับการเสนอชื่อเข้าชิง รางวัลภาพยนตร์ไทย ชมรมวิจารณ์บันเทิง ครั้งที่ 12 ในสาขา ผู้แสดงสมทบหญิงยอดเยี่ยม, ลำดับภาพยอดเยี่ยม, ดนตรีประกอบยอดเยี่ยม, กำกับศิลป์ยอดเยี่ยมรายชื่อผู้เข้าชิงรางวัลจากชมรมวิจารณ์บันเทิง ปี 2546 แต่ไม่ได้รับรางวัลใด

 เรื่องย่อ 
เจ๊สี่ เจ้าของกิจการอพาร์ทเมนท์ ที่มีธุรกิจเข้าทรงเป็นอาชีพเสริม พออยู่มาวันหนึ่ง อพาร์ทเมนท์ของเจ๊สี่เกิดมีผีสาวปรากฏกายขึ้น จนเป็นที่หวาดผวาต่อบรรดาผู้เช่าห้องพักทั้งหลาย ร้อนถึงเจ๊สี่ ที่ต้องตามหมอผีที่ว่าเก่งมากำจัด แต่ก็ยังโดนผีสาวเล่นงานจนเตลิดเปิดเปิง สร้างความหวาดผวาต่อผู้เช่าอพาร์เมนท์ที่เหลือเป็นอย่างยิ่ง เป็นผลให้กิจการห้องเช่าของเจ๊สี่ทำท่าจะไปไม่รอด

แต่แล้ววันหนึ่ง มีชายหนุ่มนิรนามเดินเข้ามาที่อพาร์ทเมนท์ และหายตัวเข้าไปในห้องผีสิงนั้นอย่างปริศนา นับจากวันนั้น ผีสาวก็ไม่ปรากฏกายให้เห็นอีก จนกระทั่งเวลาผ่านไปไม่นานนัก ผู้คนก็เริ่มได้ยินเสียงร้องโหยหวนของชายหนุ่มนิรนาม ดังออกมาจากห้องผีสิง ผู้เช่าที่เหลือพากันย้ายออกจนหมด เพราะทนกลัวผีต่อไปอีกไม่ไหว เจ๊สี่หมดทางเลือก จึงตัดสินใจโทรไปตามหมอผีเขมรที่เก่งที่สุด มาจัดการกับผีร้าย ก่อนที่กิจการอพาร์ทเมนท์ของเจ๊สี่จะไปไม่รอด

นักแสดง
 เฌอมาลย์ บุญยศักดิ์ ... บุปผา
 กฤษณ์ ศรีภูมิเศรษฐ์ ... เอกพล
 ชมพูนุช ปิยะภาณี ... หมวย
 ศิริสิน ศิริพรสมาธิกุล ... เจ๊สี่
 สมชาย ศักดิกุล ... หมอคง
 เหี่ยวฟ้า ... บาทหลวง 
 อดิเรก วัฏลีลา ... หมวดอังเคิล
 บุญถิ่น ทวยแก้ว ... จ่าบุญถิ่น
 เด๋อ ดอกสะเดา ... น้าเด๋อ
 สายัณห์ ดอกสะเดา ... เดฟ
 อำพล รัตนวงศ์ ... แมว
 ไตรภพ บัวบาล ... บอม
 สุพจน์ พงษ์พรรณเจริญ ... ทุเรียน
 อ่าง เถิดเทิง ... อ่าง
 ธรธร สิริพันธ์วราภรณ์ ... เฮียโก๋ (สามีของเจ๊สี่)
 จรรยา ธนาสว่างกุล ... เจ๊หอย
 พรศิริ วิเชียรเทียบ ... ลินดา
 สมบูรณ์ แซ่เล้า ... ฝ้าย
 จรัล เพ็ชรเจริญ ... ลุงหมึก
 ธีรนิติ์ ธำรงวินิจฉัย ... พ่อเลี้ยง
 ณัฐวุฒิ ศรีหมอก ... แก๊งเด็กแร๊ฟ
 เกษียร จารุสมบูรณ์ ... พ่อของเอกพล
 ภูริดา วิจิตรพันธ์ ... แม่ของเอกพล
 ศักดิ์ชาย ศรีบุญนาค ... หมอผีเขมร
 โต หาญอุดมลาภ ... เฮียเม้ง (พ่อของหมวย)
 กิตติกร เลียงศิริกุล ... เรียว
 พิสุทธิ์ แพร่แสงเอี่ยม ... ป๊อก
 เกตุเสพย์สวัสดิ์ ปาลกะวงศ์ ณ อยุธยา ... น้าเน็ก
 ด.ญ. ดวงดาว รัตนเกียรติโกศล ... บุปผา (ตอนเด็ก)

ดารารับเชิญ
 สมชาย เข็มกลัด... ลูกค้าร้านโจ๊กของเฮียเม้ง
 โสภิตนภา ชุ่มภาณี... ลูกค้าร้านโจ๊กของเฮียเม้ง
 วิจิตรา ตรียะกุล... ผู้หญิงที่มาดูถูกเดฟและน้าเด๋อ
# มาร์วิน เกย์
มาร์วิน เพนต์ซ เกย์ จูเนียร์   (2 เมษายน ค.ศ. 1939 - 1 เมษายน ค.ศ. 1984) เป็นนักร้อง นักแต่งเพลง ชาวอเมริกัน สามารถเล่นดนตรีได้หลายประเภทอย่างเช่น กลอง เปียโน เขามีเสียงร้อง 3 อ็อกเทฟBillboard: Marvin Gaye เริ่มต้นอาชีพจากการเป็นสมาชิกวงแนวดู-ว็อป ที่ชื่อ เดอะ มูนโกลว์ส ในช่วงปลายทศวรรษ 1950 จากนั้นออกผลงานเดี่ยวหลังจากวงแตกในปี 1960 เขาเซ็นสัญญากับค่ายโมทาวน์ ร่วมกับแทมรา หลังจากนั้น เกย์ติดอันดับศิลปินเดี่ยวขายดีที่สุดของค่ายในช่วงทศวรรษ 1960

ในฐานะศิลปินเดี่ยวเขามีเพลงฮิตอย่างเช่น "How Sweet It Is (To Be Loved by You) ", "Ain't That Peculiar", "I Heard It Through the Grapevine" และซิงเกิลร้องคู่กับนักร้องหลายคนอย่าง แมรี เวลส์ และ แทมมี เทอร์เรลล์ เขาได้รับฉายาว่าเป็น "เจ้าชายแห่งโมทาวน์" และ "เจ้าชายแห่งโซล"

แต่ด้วยกระบวนการ ขั้นตอนของค่ายเพลงโมทาวน์ ที่จะแยกนักร้องและนักเขียนเพลงออกจากกันอย่างชัดเจนGarofalo, pgs. 261–262 แต่เกย์ก็พิสูจน์ในอัลบั้มของเขาที่ชื่อ What's Going On (1971) และ Let's Get It On (1973) ที่เขาแสดงให้เห็นว่าเขาสามารถผลิตผลงานเพลงเองได้โดยปราศจากกระบวนการแบบเดิมของค่าย ซึ่งก็เป็นอิทธิพลให้ศิลปินรุ่นหลังในค่ายอย่าง สตีวี วันเดอร์ และ ไมเคิล แจ็กสัน

ในช่วงกลางยุคทศวรรษ 1970 ผลงานของเขา รวมถึงอัลบั้ม Let's Get It On และ I Want You เป็นอัลบั้มที่สร้างอิทธิพลให้กับเพลงแนวไควเอ็ตสตรอม, เพลงเออร์เบิร์นร่วมสมัย และแนวเพลงจำพวกสโลว์แจม หลังจากนั้นเขาเนรเทศตัวเองออกไปสู่ตลาดยุโรปในช่วงปลายยุค 1970 ถึงกระนั้นเขาก็กลับมาอเมริกาในปี 1982 และได้รับรางวัลแกรมมี่กับเพลง "Sexual Healing" และออกผลงานชุด Midnight Love

มาร์วิน เกย์ เสียชีวิตด้วยกระสุนปืนจากน้ำมือของพ่อเขาเอง หลังจากทั้งคู่มีปากเสียงกัน เมื่อวันที่ 1 เมษายน ค.ศ. 1984 เพียงหนึ่งวันก่อนที่เกย์จะมีอายุครบ 45 ปี

ชื่อของมาร์วิน เกย์ ได้รับการจัดอยู่ในร็อกแอนด์โรลฮอลล์ออฟเฟม ในปี 1987 ต่อมาในปี 2008 นิตยสารโรลลิงสโตน จัดอันดับให้ มาวินเกย์ ติดอยู่อันดับที่ 1ของนักร้องที่เยี่ยมที่สุดตลอดกาล และยังติดอันดับ 18 ของการจัดอันดับ 100 ศิลปินที่เยี่ยมที่สุดตลอดกาล
# นิตยสารออนไลน์
นิตยสารออนไลน์ หรือ อีแม็กกาซีน (E-magazine) เป็นสื่อที่เกิดขึ้นเมื่อคอมพิวเตอร์และอินเทอร์เน็ตเข้ามามีบทบาทมากขึ้นในการใช้ชีวิตประจำวัน เนื่องจากพฤติกรรมของผู้ที่ติดตามสื่อได้เปลี่ยนแปลงไป และตัวเจ้าของสื่อเองต้องการความรวดเร็ว รวมไปถึงการประหยัดการใช้หน้ากระดาษ ลดต้นทุนการผลิตในอีกทางได้ รายได้ของนิตยสารจะมาจากการขายหน้าโฆษณาออนไลน์ให้กับสินค้าต่างๆ

เมื่อเทคโนโลยีทางคอมพิวเตอร์พัฒนาจนสามารถสร้างนิตยสารออนไลน์ได้ง่ายขึ้น บวกกับโลกได้ก้าวเข้าสู่ยุคอินเทอร์เน็ตความเร็วสูง รูปแบบของนิตยสารออนไลน์จึงมีหลากหลายกว่าเดิม ทั้งในรูปแบบที่เป็นการเปิดหน้ากระดาษคล้ายหนังสือจริง (Flip page) หรือในรูปแบบไฟล์ PDF โดยผู้อ่านจะต้องดาวน์โหลดไฟล์ของนิตยสารออนไลน์ลงมาไว้ที่เครื่องคอมพิวเตอร์และเปิดอ่าน ซึ่งขนาดไฟล์มีตั้งแต่ไฟล์เล็กๆไปจนถึงขนาดหลายร้อยเม็กกะไบต์
# ซาราห์ เชอร์ชิล ดัชเชสแห่งมาร์ลบะระ
ซาราห์ เชอร์ชิล ดัชเชสแห่งมาร์ลบะระ  หรือชื่อเดิมคือ ซาราห์ เจ็นนิงส์  (Sarah Jennings) เป็นสตรีสูงศักดิ์ชาวอังกฤษ  เป็นผู้มีบทความสำคัญในการเป็นพระสหายสนิทของสมเด็จพระราชินีนาถแอนน์แห่งบริเตนใหญ่ ในรัชสมัยของพระองค์ซาราห์ได้รับตำแหน่งสูงสุดสำหรับสตรีในราชสำนักในฐานะเจ้ากรมพระภูษามาลา ความสัมพันธ์อันสนิทสนมของแอนน์และพระนางเจ้าแอนน์เป็นที่รู้กันทั่วไปจึงทำให้ผู้ที่ต้องการอะไรจากพระนางเจ้าแอนน์ต้องเข้ามาขอให้ซาราห์ช่วย  นอกจากนั้นซาราห์ก็ยังมีบทบาทสำคัญในการก่อสร้างวังเบลนิมเพื่อเป็นเกียรติแก่สามีผู้เป็นวีรบุรุษในการสงคราม

ในสมัยที่การแต่งงานของผู้มีฐานะเป็นการแต่งงานเพื่อเพิ่มฐานะทางการเงินแต่ซาราห์มีความสัมพันธ์อันดีกับสามี จอห์น เชอร์ชิล ดยุกแห่งมาร์ลบะระ ผู้ที่ซาราห์สมรสด้วยเมื่อปีค.ศ. 1677 ซาราห์เข้าข้างเจ้าหญิงแอนน์ระหว่างการปฏิวัติอันรุ่งโรจน์และหลังจากที่พระเจ้าเจมส์ที่ 2สละราชสมบัติ เมื่อเจ้าหญิงแอนน์ขึ้นเสวยราชย์หลังจากพระเจ้าวิลเลียมที่ 3สวรรคตในปีค.ศ. 1702 เป็นพระนางเจ้าแอนน์ ดยุกแห่งมาร์ลบะระและ ซิดนีย์ กอดอลฟีน เอิร์ลแห่งกอดอลฟีนที่ 1 (Sidney Godolphin, 1st Earl of Godolphin) ก็ได้รับตำแหน่งสำคัญทางการเมือง ส่วนหนึ่งเป็นเพราะความสัมพันธ์ระหว่างซาราห์กับพระนางเจ้าแอนน์ เมื่อดยุกแห่งมาร์ลบะระนำทัพไปต่อสู้ในสงครามสืบราชบัลลังก์สเปนในยุโรป ซาราห์ก็เขียนจดหมายไปถึงสามีเล่าถึงความเป็นไปในราชสำนัก และนอกจากนั้นซาราห์ก็ยังเป็นผู้มีอิทธิพลในการให้คำปรึกษาแก่พระนางเจ้าแอนน์เมื่อดยุกแห่งมาร์ลบะระส่งรายงานการสงครามกลับมาถวายจากสนามรบMurray, p. 12, 13 vol 1

ความเป็นหัวแข็งและความเป็นคนชอบเอาชนะของซาราห์เป็นสาเหตุหนึ่งที่ก็ทำให้ความสัมพันธ์ระหว่างพระนางเจ้าแอนน์และซาราห์มาสิ้นสุดลงในที่สุดในปีค.ศ. 1711 ซาราห์และสามีถูกปลดจากหน้าที่ในราชสำนัก  แต่ก็ได้กลับรับราชการอีกครั้งในสมัยราชวงศ์ฮันโนเฟอร์หลังจากพระนางเจ้าแอนน์เสด็จสวรรคต แต่ต่อมาซาราห์ก็ยังคงมีความขัดแย้งอย่างรุนแรงกับคนสำคัญๆ รอบข้างอีกหลายคนเช่น เฮนรีเอ็ตตา กอดอลฟีน ดัชเชสที่ 2แห่งมาร์ลบะระ ลูกสาวคนที่สอง; จอห์น แวนบรูห์ (John Vanbrugh) สถาปนิกผู้ออกแบบและสร้างวังเบลนิม; รอเบิร์ต วอลโพล เอิร์ลแห่งออร์ฟอร์ด ผู้มักจะถูกบรรยายว่าเป็น “นายกรัฐมนตรีแห่งสหราชอาณาจักร”คนแรก; พระเจ้าจอร์จที่ 2 และ พระราชินีคาโรลีน หลังจากที่ดยุกแห่งมาร์ลบะระถึงแก่อสัญกรรมซาราห์ก็ได้รับเงินจำนวนที่มากพอที่จะทำให้เป็นผู้หญิงที่ร่ำรวยที่สุดในยุโรปคนหนึ่งฟอล์คเนอร์, ซาราห์ เชอร์ชิล ดัชเชสแห่งมาร์ลบะระ (1660–1744). สืบค้นวันที่ 28 กรกฎาคม ค.ศ. 2007ฟิลด์ หน้า 315 ซาราห์เสียชีวิตราววันที่ 18 ตุลาคม ค.ศ. 1744 เมื่ออายุได้ 84 ปี
# คณะผู้แทนทางทูตของประเทศภูฏาน
สถานทูตภูฏานนอกประเทศ

 ตะวันออกกลาง 
 
 คูเวตซิตี (สถานเอกอัครราชทูต)

 เอเชีย 
 
 ธากา (สถานเอกอัครราชทูต)
 
 นิวเดลี (สถานเอกอัครราชทูต)
 
 กรุงเทพ (สถานเอกอัครราชทูต)

 อื่นๆ 
 เจนีวา (คณะผู้แทนถาวร ณ สหประชาชาติ และองค์กรต่างๆ)
 นครนิวยอร์ก (คณะผู้แทนถาวร ณ สหประชาชาติ)
# แฟชั่นพังก์
แฟชั่นสไตล์พังก์ เป็นแฟชั่นแนวพังก์เริ่มตั่งแต่ยุคปลายของปี'60  และถิ่นกำเนิดแฟชั่นแนวนี้คือประเทศอังกฤษประวัติแฟชั่นพังก์  สมัยนั้นจะเริ่มในกลุ่มเล็กๆ  ในยุคที่มีการปฏิวัติและเหตุจลาจลกลางเมือง  ซึ่งแฟชั่นแนวนี้จะออกแนวรุนแรง  เช่น  มีการเจาะตามร่างกาย  การเพ้นท์หรือสัก  แฟชั่นแนวนี้จะเน้นโทนสีดำเป็นหลัก  นิยมแต่งหน้าและเขียนปากด้วยสีดำ   โดยจะมีส่วนประกอบของผ้าที่เป็นตาข่าย   และเศษผ้าลุ่ยๆ  ส่วนเครื่องประดับส่วนใหญ่จะเป็นเข็มขัด  โซ่  และหมุดเหล็ก  โดยจะเห็นได้จากวงร็อกของอเมริกานั่นเอง
# คณะผู้แทนทางทูตของประเทศบรูไนดารุสซาลาม
สถานทูตและสถานกงสุลบรูไนนอกประเทศ

 ยุโรป 
 
 บรัสเซลส์ (สถานเอกอัครราชทูต)
 
 ปารีส (สถานเอกอัครราชทูต)
 
 เบอร์ลิน (สถานเอกอัครราชทูต)
 
 มอสโก (สถานเอกอัครราชทูต)
 
 ลอนดอน (สำนักงานข้าหลวงใหญ่)

 อเมริกาเหนือ 
thumb|right|สำนักงานข้าหลวงใหญ่บรูไนในกรุงออตตาวา
thumb|right|สถานเอกอัครทูตบรูไนในกรุงวอชิงตัน
 
 ออตตาวา (สำนักงานข้าหลวงใหญ่)
 
 วอชิงตัน ดี.ซี. (สถานเอกอัครราชทูต)

 แอฟริกา 
 
 ไคโร (สถานเอกอัครราชทูต)
 
 ราบัต (สถานเอกอัครราชทูต)

 เอเชีย 
 
 ธากา (สำนักงานข้าหลวงใหญ่)
 
 พนมเปญ (สถานเอกอัครราชทูต)
 
 ปักกิ่ง (สถานเอกอัครราชทูต)
 ฮ่องกง (สถานกงสุลใหญ่))
 
 นิวเดลี (สำนักงานข้าหลวงใหญ่)
 
 จาการ์ตา (สถานเอกอัครราชทูต)
 
 เตหะราน (สถานเอกอัครราชทูต)
 
 โตเกียว (สถานเอกอัครราชทูต)
 
 อัมมาน (สถานเอกอัครราชทูต)
 
 เวียงจันทน์ (สถานเอกอัครราชทูต)
 
 กัวลาลัมเปอร์ (สำนักงานข้าหลวงใหญ่)
 โกตากีนาบารู (สถานกงสุลใหญ่)
 กุชิง (สถานกงสุลใหญ่)
 
 ย่างกุ้ง (สถานเอกอัครราชทูต)
 
 อิสลามาบาด (สำนักงานข้าหลวงใหญ่)
 
 มะนิลา (สถานเอกอัครราชทูต)
 
 โดฮา (สถานเอกอัครราชทูต)
 
 ไทเป (สำนักงานการค้าและการท่องเที่ยว)
 
 ริยาด (สถานเอกอัครราชทูต)
 เจดดาห์ (สถานกงสุลใหญ่)
 
 สิงคโปร์ (สำนักงานข้าหลวงใหญ่)
 
 โซล (สถานเอกอัครราชทูต)
 
 โคลอมโบ (สถานเอกอัครราชทูต)
 
 กรุงเทพ (สถานเอกอัครราชทูต)
 
 อาบูดาบี (สถานเอกอัครราชทูต)
 
 ฮานอย (สถานเอกอัครราชทูต)

 โอเชียเนีย 
thumb|right|Bสำนักงานข้าหลวงใหญ่บรูไนในกรุงแคนเบอร์รา
 
 แคนเบอร์รา (สำนักงานข้าหลวงใหญ่)

 อื่นๆ 
 เจนีวา (คณะผู้แทนถาวร ณ สหประชาชาติ และองค์กรต่างๆ)
 นครนิวยอร์ก (คณะผู้แทนถาวร ณ สหประชาชาติ)
# โรงพยาบาลค่ายสุรศักดิ์มนตรี
โรงพยาบาลค่ายสุรศักดิ์มนตรี เป็นโรงพยาบาลทหาร ขนาด 80 เตียง ในสังกัดค่ายสุรศักดิ์มนตรี ตั้งอยู่ที่ เลขที่ 1 ถนนพหลโยธิน ตำบลพิชัย อำเภอเมืองลำปาง จังหวัดลำปาง ผู้อำนวยการโรงพยาบาลคนปัจจุบันคือ พันเอก นายแพทย์ อรรณพ ธรรมลักษมี
# ผู้พิทักษ์
ผู้พิทักษ์  หมายถึง บุคคลซึ่งศาลมีคำสั่งตั้งให้เป็นผู้ปกครองดูแลคนเสมือนไร้ความสามารถ
# ผู้สืบสันดาน
ผู้สืบสันดาน  เป็นศัพท์กฎหมาย หมายถึง ผู้สืบสายโลหิตโดยตรงลงมา ตามกฎหมายไทยได้แก่ ลูก หลาน เหลน ลื่อ
# พรทิวา ศักดิ์ศิริเวทย์กุล
พรทิวา ศักดิ์ศิริเวทย์กุล หรือ พรทิวา นาคาศัยเบื้องหลัง ไร้เงา ‘พรทิวา’ ในวัน ‘เสี่ยแฮงค์-อนุชา’ พบบิ๊กตู่ประวัติ พรทิวา ศักดิ์ศิริเวทย์กุลหรือ พรทิวา นิพาริน (เกิด 6 มิถุนายน พ.ศ. 2504) สมาชิกสภาผู้แทนราษฎร จังหวัดชัยนาท อดีตรัฐมนตรีว่าการกระทรวงพาณิชย์ ในรัฐบาลนายอภิสิทธิ์ เวชชาชีวะพระบรมราชโองการ ประกาศแต่งตั้งรัฐมนตรี (รัฐบาลนายอภิสิทธิ์ เวชชาชีวะ) และ อดีตเลขาธิการพรรคภูมิใจไทย ปัจจุบันเป็นนายกสมาคมผู้ค้าอัญมณีไทยและเครื่องประดับ

 ประวัติ 
พรทิวา ศักดิ์ศิริเวทย์กุล เป็นบุตรสาวของนายสุรินทร์ ศักดิ์ศิริเวทย์กุล เจ้าของสถานบริการอาบอบนวด "โพไซดอน" ย่านรัชดาฯ และนางบุญเรือน ศักดิ์ศิริเวทย์กุล นางพรทิวามีพี่น้องร่วมบิดามารดา 4 คนดังนี้
 นางพรทิพย์ ศักดิ์ศิริเวทย์กุล
 นายสมชาย ศักดิ์ศิริเวทย์กุล
 นายขจรศักดิ์ ศักดิ์ศิริเวทย์กุล
 นายสุชัย ศักดิ์ศิริเวทย์กุล  

พรทิวา ศักดิ์ศิริเวทย์กุล สมรสแล้วกับ นายอนุชา นาคาศัย รัฐมนตรีประจำสำนักนายกรัฐมนตรี อดีตสมาชิกสภาผู้แทนราษฎร จังหวัดชัยนาท พรรคไทยรักไทย ปัจจุบันได้หย่ากับอนุชา นาคาศัย แล้ว

 การศึกษา 
พรทิวา ศักดิ์ศิริเวทย์กุล สำเร็จการศึกษาม.ปลายจาก โรงเรียนสายปัญญา ในพระบรมราชินูปถัมภ์ ปริญญาตรี 2 หลักสูตร คือ ศิลปศาสตรบัณฑิต สาขาภูมิศาสตร์ จากมหาวิทยาลัยสงขลานครินทร์ วิทยาเขตปัตตานี (ร่วมรุ่นกับ สาทิตย์ วงศ์หนองเตย) เมื่อปีการศึกษา พ.ศ. 2525 และศิลปศาสตรบัณฑิต สาขารัฐศาสตร์ (การปกครอง) จากมหาวิทยาลัยรามคำแหง จบการศึกษาปริญญาโท รัฐศาสตรมหาบัณฑิตสาขาการบริหารจัดการสาธารณะ มหาวิทยาลัยธรรมศาสตร์และประกาศนียบัตรชั้นสูง สาขาการบริหารเศรษฐกิจสาธารณะ วิทยาลัยการเมืองการปกครอง สถาบันพระปกเกล้า

 การทำงาน 
พรทิวา ศักดิ์ศิริเวทย์กุล เคยทำงานเป็นพนักงานต้อนรับบนเครื่องบิน ก่อนจะเข้ามาทำงานการเมืองติดตามมากับนายอนุชา นาคาศัย เคยเป็นสมาชิกวุฒิสภา จังหวัดชัยนาทประกาศคณะกรรมการการเลือกตั้ง เรื่อง ผลการเลือกตั้งสมาชิกวุฒิสภา และเป็นสมาชิกสภาผู้แทนราษฎร จังหวัดชัยนาท เป็นเลขาธิการพรรคภูมิใจไทย และได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลของนายอภิสิทธิ์ เวชชาชีวะ ซึ่งเป็นช่วงที่กระทรวงพาณิชย์ ต้องมีภารกิจในการแก้ไขปัญหาน้ำมันปาล์มราคาแพง และปัญหาสินค้าอื่นๆ ขึ้นราคา รวมถึงการถูกโจมตีจากฝ่ายค้าน และนายวัชระ เพชรทอง สมาชิกสภาผู้แทนราษฎร พรรคประชาธิปัตย์"มาร์ค"สั่ง"สุเทพ"ให้คุมปาก"วัชระ เพชรทอง" หลัง"พรทิวา"โวยใน ครม.อย่าพูดจาให้เสียหาย

 เครื่องราชอิสริยาภรณ์ 
ราชกิจจานุเบกษา. ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๑, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๒๙, ๘ ธันวาคม ๒๕๕๓
# ผู้อนุบาล
ผู้อนุบาล  หมายถึง บุคคลซึ่งศาลมีคำสั่งแต่งตั้งให้เป็นผู้ปกครองดูแลคนไร้ความสามารถ
# คนวิกลจริต
คนวิกลจริต  หมายถึง บุคคลมีความประพฤติหรือกิริยาผิดปรกติ หรือไม่สามารถแยกแยะผิดชอบชั่วดี เพราะสติวิปลาส กฎหมายหลายฉบับมักจะกล่าวถึงข้อยกเว้นหรือข้อห้ามสำหรับคนวิกลจริตอยู่เสมอ อนึ่งความบกพร่องทางจิตที่จะถือว่าวิกลจริตนั้นจะต้องเกิดขึ้นจริงโดยสภาพไม่ใช่เกิดขึ้นเพียงครั้งคราว เช่น การเสพยาเสพติด พิษไข้ หรือยา เป็นต้น
# คณะผู้แทนทางทูตของประเทศมัลดีฟส์
สถานทูตมัลดีฟส์นอกประเทศ

 ยุโรป 
 
 ลอนดอน (สำนักงานข้าหลวงใหญ่)
 
 เบอร์ลิน (สำนักงานข้าหลวงใหญ่)
 
 บรัสเซลส์ (สำนักงานข้าหลวงใหญ่)

 เอเชีย 
 	
 ปักกิ่ง (สถานเอกอัครราชทูต)
 
 นิวเดลี (สำนักงานข้าหลวงใหญ่)
 ติรุวนันตปุรัม (สถานกงสุล)
 
 โตเกียว (สถานเอกอัครราชทูต)
 
 กัวลาลัมเปอร์ (สำนักงานข้าหลวงใหญ่)
 
 อิสลามาบาด (สำนักงานข้าหลวงใหญ่)
 
 ริยาด (สถานเอกอัครราชทูต)
 
 สิงคโปร์ (สำนักงานข้าหลวงใหญ่)
 
 โคลอมโบ (สำนักงานข้าหลวงใหญ่)
 
 กรุงเทพมหานคร (สถานเอกอัครราชทูต)
 
 อาบูดาบี (สถานเอกอัครราชทูต)

 อื่นๆ 
 เจนีวา (คณะผู้แทนถาวร ณ สหประชาชาติ และองค์กรต่างๆ, นอกจากนี้ยังทำหน้าที่เป็นสถานทูตมัลดีฟส์ใน)
 นครนิวยอร์ก (คณะผู้แทนถาวร ณ สหประชาชาติ, นอกจากนี้ยังทำหน้าที่เป็นสถานทูตมัลดีฟส์ใน)

 สถานทูตนอกถิ่นและ / หรือตัวแทนทางการทูต 

คณะทูตมัลดีฟส์สำหรับประเทศต่อไปนี้ตั้งอยู่ใน โคลัมโบ, 
 

คณะทูตมัลดีฟส์สำหรับประเทศต่อไปนี้ตั้งอยู่ใน กัวลาลัมเปอร์, 
 

คณะทูตมัลดีฟส์สำหรับประเทศต่อไปนี้ตั้งอยู่ใน กรุงเทพมหานคร, 

คณะทูตมัลดีฟส์สำหรับประเทศต่อไปนี้ตั้งอยู่ใน นิวเดลี, 
 

คณะทูตมัลดีฟส์สำหรับประเทศต่อไปนี้ตั้งอยู่ใน ปักกิ่ง, 
 

คณะทูตมัลดีฟส์สำหรับประเทศต่อไปนี้ตั้งอยู่ใน โตเกียว, 
 
 วาลลิสและฟุตูนา

คณะทูตมัลดีฟส์สำหรับประเทศต่อไปนี้ตั้งอยู่ใน อิสลามาบัด, 
 

คณะทูตมัลดีฟส์สำหรับประเทศต่อไปนี้ตั้งอยู่ใน อาบูดาบี, 
 

คณะทูตมัลดีฟส์สำหรับประเทศต่อไปนี้ตั้งอยู่ใน ริยาด, 
 

  
  

คณะทูตมัลดีฟส์สำหรับประเทศต่อไปนี้ตั้งอยู่ใน เบอร์ลิน, 
 

คณะทูตมัลดีฟส์สำหรับประเทศต่อไปนี้ตั้งอยู่ใน เจนีวา, 
 

คณะทูตมัลดีฟส์สำหรับประเทศต่อไปนี้ตั้งอยู่ใน ลอนดอน, 
 

คณะทูตมัลดีฟส์สำหรับประเทศต่อไปนี้ตั้งอยู่ใน เมืองนิวยอร์ก, 
 

''

คณะทูตมัลดีฟส์สำหรับประเทศต่อไปนี้ตั้งอยู่ใน มาเล,  (ที่ "กระทรวงการต่างประเทศสาธารณรัฐมัลดีฟส์")
# นิยาม 5
นิยาม 5พระพรหมคุณาภรณ์ (ป.อ. ปยุตฺโต), นิยาม 5, พจนานุกรมพุทธศาสตร์ ฉบับประมวลธรรม หมายถึง กำหนดอันแน่นอน, ความเป็นไปอันมีระเบียบแน่นอนของธรรมชาติ, กฎธรรมชาติ อันครอบคลุมทุกสิ่งทุกอย่าง ทุกสิ่งทุกอย่างดำเนินไปตามกฎทั้ง 5 ประการนี้ ได้แก่ 
อุตุนิยาม (physical laws) คือ กฎธรรมชาติเกี่ยวกับปรากฏการณ์ธรรมชาติ เช่น อุณหภูมิ ดินฟ้าอากาศ สิ่งแวดล้อม
พีชนิยาม (biological laws) คือ กฎธรรมชาติที่เกี่ยวกับพันธุกรรม กระบวนการถ่ายทอดข้อมูลของสิ่งมีชีวิตทั้งพืช สัตว์ เชื้อโรค ผ่านการสืบพันธุ์
จิตนิยาม (psychic law) คือ กฎธรรมชาติเกี่ยวกับการทำงานของจิต เจตสิก
กรรมนิยาม (Karmic Laws,Action Laws) คือ กฎแห่งกรรม คือกฎแห่งการกระทำและผลของการกระทำ 
ธรรมนิยาม (General Laws) อันได้แก่กฎไตรลักษณ์ คือ อนิจจัง ทุกขัง อนัตตาพระพรหมคุณาภรณ์ (ป.อ. ปยุตฺโต), ธรรมนิยาม 3, พจนานุกรมพุทธศาสตร์ ฉบับประมวลธรรม
# โนโลโก้
โนโลโก้  เป็นวงดนตรีสัญญาติไทย โดยมี โดม ปกรณ์ ลัม เป็นนักร้องนำ

 ประวัติ 
โนโลโก้ ก่อตั้งโดย โดม ปกรณ์ ลัม โดยเริ่มแรกได้ทำเพลงให้กับค่ายสมอลล์รูมเป็นเพลงแรกในนามโนโลโก้ ในอัลบั้ม Smallroom003 : New Colour เมื่อปี พ.ศ. 2546 หลังจากนั้นได้เข้ามาเป็นศิลปินในสังกัดมอร์มิวสิกในเครือจีเอ็มเอ็ม แกรมมี่ โดยเปิดตัวในอัลบั้ม How to be a rock star? เมื่อปี พ.ศ. 2548 มีเพลงอย่างเช่น Paranoid, ฉาวโฉ่, FashionHow to be a rock star?

จากนั้นอัลบั้มถัดมา Mosaic ซึ่งเปลี่ยนสมาชิกจนเป็นสมาชิกในปัจจุบัน ต่อมาในปี พ.ศ. 2551 ออกผลงานชุด Gravity ในแนวที่ทางวงเรียกว่า ร็อกโทรนิกรายการ Handpicked: Nologo ทางช่องเอ็มทีวีไทยแลนด์ ออกอากาศ 17.00-17.30 วันที่ 15 กุมภาพันธ์ พ.ศ. 2552 นิตยสารแฮมเบอร์เกอร์วิจารณ์ผลงานอัลบั้มชุดนี้ว่า "กราวิตี้ ถูกแทนที่ด้วยความถดถอยในสิ่งที่โนโลโก้สร้างมา แต่ในมุมมองของพวกเขา อัลบัมนี้อาจะเป็นการทดลองค้นหาจุดโน้มถ่วงตรงกลาง ว่าศูนย์ถ่วงในระดับไหนที่ดีกว่ากัน"Aquamarine, "Music critics", นิตยสารแฮมเบอร์เกอร์ ฉบับเดือนมีนาคม 2552

หลังจากนั้นในปี พ.ศ. 2553 ได้ออกจากค่ายเพลงมาก่อตั้งเป็นบริษัท ICONIC รับทำเพลงโฆษณา

 สมาชิก 
 ปกรณ์ ลัม (ร้องนำ, หัวหน้าวง)
 จิตรานันท์ ผงพิลา (กีตาร์)
 สภวรรณ ปาลิโพธิ (คีย์บอร์ด)
 คาสุฮิโร่ ฮาตาโน่ (เบส)
 ยิ่งใหญ่ หุณชนะเสวีย์ (มือกลอง)

 ผลงานเพลง 
 อัลบั้ม 
 ซิงเกิ้ล 

 รางวัล 
 CHANNEL[V] MUSIC VIDEO AWARD ครั้งที่ 7 เพลงของเรา ประจำปี 2553 สาขาผู้กำกับมิวสิกวิดีโอยอดเยี่ยม จากเพลง คนที่เข้าใจ
# เชอรี่
เชอรี่ หรือ เชอรี สามารถหมายถึง
 หอยเชอรี่ ศัตรูพืชชนิดหนึ่ง
 เชอร์รี่ (cherry) ไม้ยืนต้นและผลไม้
 เฌอรี่ (Chery) ยี่ห้อรถยนต์ เดิมมีข่าวในชื่อเชอรี่
 เชอรี่ ส.วานิช นักมวยไทย
 เชอรี่ แอน ภาพยนตร์ไทย
 เข็มอัปสร สิริสุขะ (เชอรี่) นักแสดงหญิง
 ชาวดี เชอร์ม็อค (เชอรี่) นักแสดงหญิง
# อาการกลัวฟ้าคะนอง
อาการกลัวฟ้าคะนอง  เป็นความกลัวอย่างผิดปกติต่อฟ้าร้องหรือฟ้าแลบ เป็นโรคกลัวชนิดหนึ่ง พบได้ปกติในสุนัข นอกจากนี้ยังมี ceraunophobia ซึ่งเป็นความกลัวเฉพาะฟ้าร้องแต่ไม่กลัวฟ้าแลบ

อาการและการรักษาอาการกลัวฟ้าคะนองเหมือนกันกับโรคกลัวจำเพาะชนิดอื่นๆ
# เหมย์ หลานฟาง
เหมย์ หลานฟาง  (22 ตุลาคม พ.ศ. 2437 - 8 กันยายน พ.ศ. 2504) เป็นชื่อที่ใช้ในการแสดงของนักแสดงอุปรากรจีน ที่มีชื่อเสียงที่สุดของประเทศจีนในยุคปัจจุบัน  มีชื่อจริงว่า เหมย์ หลาน   เขาเป็นนักแสดงชายผู้รับบท "ตั้น" (旦) หรือตัวนาง ที่มีลีลาการแสดงที่อ่อนช้อยงดงาม ได้รับการยกย่องเป็นหนึ่งในสี่นักแสดงงิ้วปักกิ่ง ที่สมบูรณ์แบบที่สุดในประวัติศาสตร์การแสดงอุปรากรจีน  ซึ่งประกอบด้วย เหมย์ หลานฟาง เฉิง ยั่นชิว (Cheng Yanqiu, 程砚秋) สุน ฮุ่ยเซิง (Xun Huisheng, 荀慧生) และซั่ง เสี่ยวหยวิน (Shang Xiaoyun, 尚小云) 

เหมย์ หลาน เกิดที่เมืองไท่โจว มณฑลเจียงซู ในครอบครัวนักแสดงงิ้วปักกิ่ง เป็นกำพร้าตั้งแต่เด็ก เริ่มเรียนรู้ศิลปะการแสดงตั้งแต่อายุได้ 8 ปี และได้เริ่มออกแสดงครั้งแรกเมื่ออายุ 11 ปี ได้ฝึกฝนตัวเองจนได้รับการยกย่องเป็น 1 ใน 4 นางเอกงิ้วแถวหน้าของวงการ ในช่วงต้นทศวรรษ 1920  ยกเว้นช่วงหลังเหตุการณ์ ณ สะพานมาร์โค โปโล ที่ทำให้เกิดสงครามจีน-ญี่ปุ่นครั้งที่สอง ระหว่างปี พ.ศ. 2480 ถึง พ.ศ. 2488 เหมย์ หลานฟาง ปฏิเสธที่จะแสดงให้นายทหารญี่ปุ่นชม และจำเป็นใช้ชีวิตอย่างยากลำบากจนกระทั่งสิ้นสุดสงคราม

เหมย์ หลานฟาง เป็นบุคคลแรกที่นำงิ้วปักกิ่งออกไปแสดงในต่างประเทศ โดยนำไปแสดงที่ญี่ปุ่น สหภาพโซเวียต ยุโรป และสหรัฐอเมริกา ตั้งแต่ ทศวรรษ 1920 ถึง 1960  ได้รับการยอมรับว่าเป็นนักแสดงงิ้วปักกิ่งคนแรกที่เป็นที่รู้จักในระดับโลก   โดยนำคณะงิ้วปักกิ่งเดินทางไปแสดงในประเทศญี่ปุ่นเป็นครั้งแรกในปี ค.ศ. 1919 นับเป็นครั้งแรกที่ศิลปะงิ้วปักกิ่งแพร่หลายไปสู่โพ้นทะเล (และไปแสดงอีกครั้งในปี ค.ศ. 1924 และ 1956)  เดินทางไปแสดงในสหรัฐอเมริกาในปี ค.ศ. 1930  แสดงในยุโรปตามคำเชิญในปี ค.ศ. 1934 และเดินทางไปแสดงในสหภาพโซเวียตในปี ค.ศ. 1935 และ ค.ศ. 1952

ในปี พ.ศ. 2551 ชีวิตของเหมย์ หลานฟาง ได้รับการถ่ายทอดเป็นภาพยนตร์ กำกับโดยเฉินข่ายเกอ ใช้ชื่อเรื่องว่า เหมย์ หลานฟาง หรือ Forever Enthralled นำแสดงโดย หลี่หมิง และจาง จื่ออี๋ รู้จัก “เหมย หลันฟัง” ยอดนักแสดงงิ้วผ่านหนัง “เฉิน ข่ายเกอ” ผู้จัดการ, 14 มกราคม 2552เหมยหลันฟัง จาก pandapanda.bloggang.com (ผ่านกูเกิลแคช เนื่องจากเจ้าของบล็อกจำกัดสิทธิ์การเข้าชม เฉพาะสมาชิก)